**Kriminel tankegang sikrer store værdier**

Tågesikring er de senere år blevet et krav fra mange forsikringsselskaber. Tre designstuderende fra Aalborg Universitet har, ved at sætte sig ind i den kriminelle tankegang, videreudviklet en tågekanon til sikring på højrisiko markedet.

**Styrket position på markedet**

SmokeCloak har i 20 år været en af de helt store spillere på markedet for tågesikring og har gennem tiden modtaget en lang række priser. Den position på markedet stadfæstes nu med hjælp fra tre designstuderende fra Aalborg Universitet, der med udgangspunkt i en serie tågekanoner med vigtige patenter, har videreudviklet et af SmokeCloaks mest anerkendte produkter til tyverisikring og terrorbekæmpelse i bl.a. store lagerhaller, atomkraftværker, mobiltelefonlagre og pengetællecentraler.

*”Designet har taget udgangspunkt i de krav, vi fik stillet fra SmokeCloak, men vi synes også det var vigtigt at udfordre kravene. Vi har brugt meget tid og mange ressourcer på at kortlægge behovene hos de mennesker, der indenfor den professionelle ramme, kommer i kontakt med produktet, for på den måde selv at kunne præge produktet og bringe vores egne idéer i spil”* udtaler Maria Emilie Trend

Den nye tågekanon frarøver enhver indbrudstyv synet på få sekunder. *”Du har 10 sekunder og så kan du ikke se din egen hånd for dig. Forestil dig, hvad et stroboskoplys og en 125 dB sirene yderligere kan bidrage situationen”* uddyber René Hansen.

**Dokumenteret effekt**

Erfaringer fra virksomheder, der har fået installeret tågesikring, har vist et stort fald i antallet af indbrud. Derfor har der været lagt mange kræfter i produktets visuelle fremtræden og den præventive effekt.

For en tågekanon af denne kaliber er det ikke nok, at den har en præventiv effekt. Hvis varerne er af høj nok værdi, er en tågekanon ikke altid en stopklods, tyvene skal nok finde en vej ind. *”Det har ikke været nok at lave en ’skræmmende’ tågekanon, det var også nødvendigt at tænke på, at den skal være modstandsdygtig overfor tyves kreative påfund. Det har været lidt sjovt også at få lov til at prøve at tænke som en kriminel!”* udtaler Maria Emilie Trend

På grund af skarp konkurrence på markedet for tågesikring må de tre designstuderende fra Aalborg Universitet ikke yderligere uddybe designet og detaljerne omkring det.

**For yderligere oplysninger:**

René Hansen, Cand. Polyt. i industriel design, tlf. +45 21 82 99 88, mail: [afi\_hansen@msn.com](mailto:afi_hansen@msn.com)

Jes Jakobsen, Cand. Polyt. i industriel design, tlf. +45 60 13 30 36, mail: [favorit.jes@gmail.com](mailto:Favorit.jes@gmail.com)

Maria Emilie Trend, Cand. Polyt. i industriel design, tlf. +45 22 74 84 11, mail:

[mariaemilietrend@gmail.com](mailto:mariaemilietrend@gmail.com)

Eske Slemming, Udviklingschef, tlf. +45 25 57 02 27, [www.smokecloak.dk](http://www.smokecloak.dk)